Pūla (Anglija)
Pūla (angļu: Poole; izrunā: /puːl/) ir ostas pilsēta Dorsetā, Anglijas dienvidrietumos, Bornmutas, Kraistčērčas un Pūlas unitārajā pašvaldībā. Izvietojusies grāfistes dienvidaustrumos pie Pūlas līča 39 km no grāfistes centra Dorčesteras un 182 km no valsts galvaspilsētas Londonas centra. Pūlas osta tiek uzskatīta par otru lielāko dabīgo ostu pasaulē pēc Sidnejas Austrālijā. Nozīmīgs kūrorts un jahtu būves centrs.